Základná škola, Školská 389, Sačurov

**Stratégia rozvoja čitateľskej gramotnosti**

Národná stratégia začlenená do ŠkVP

**ISCED 1, ISCED 2**

Čítanie a čitateľská gramotnosť tvoria nevyhnutný predpoklad na rozvíjanie kľúčových kompetencií, predovšetkým kompetencie k učeniu sa, a čoraz viac sa využívajú ako nástroj na dosiahnutie ďalších cieľov v pracovnom i osobnom živote.

V súvislosti s čítaním výskumníci často hovoria o tzv. Matúšovom efekte, podľa ktorého tí, ktorí získajú zručnosť čítania v detstve, v živote potom čítajú a učia sa rýchlejšie ako tí, ktorí ju nezískali. Majú pritom väčšiu slovnú zásobu, čo znamená, že nestroskotajú pri zložitejších textoch, a lepšie rozpoznávajú postup príbehov a formulujú svoje argumenty, čo je schopnosť, ktorá sa inými prostriedkami nedá rozvinúť.

Rozlišujeme tri aspekty čitateľskej gramotnosti, a to:

* získavanie informácií,
* vytváranie interpretácie,
* posúdenie textu.

Podmienkou rozvoja čitateľskej gramotnosti je kvalifikovaný učiteľ.

**Strategický cieľ:** zlepšiť výsledky žiakov v čitateľskej gramotnosti

**Opatrenia na zlepšenie čitateľskej gramotnosti**

**Špecifické ciele:**

* zlepšiť výsledky našich žiakov v Testovaní 5 a Testovaní 9 nad celoslovenskú úroveň
* vytvoriť skupinu učiteľov školy, ktorí budú koordinovať rozvoj ČG na rôznych úrovniach školy
* pripraviť plán aktivít na rozvoj ČG, sledovanie jeho realizácie a prezentácia uskutočňovania
* vyčleniť finančné prostriedky v rozpočte školy na rozvoj ČG (vzdelávanie učiteľov, metodické a učebné materiály, knižničný fond)
* zapojiť sa do vyhlásených národných a iných projektov na rozvoj ČG
* pripraviť školskú podstránku s problematikou ČG a aj prostredníctvom nej pokračovať v roku čitateľskej gramotnosti
* pripraviť v školskej knižnici aktivity zamerané na podporu čítania
* zvýšiť záujem žiakov o literárne záujmové krúžky

**Naša vstupná pozícia:**

* participácia viacerých činiteľov na riešení problematiky ČG (učitelia, rodičia, formálne, neformálne vzdelávanie),
* existencia systému školského testovania,
* existencia predmetových školských projektov na podporu rozvoja ČG,
* organizácia aktivít a projektov mimo formálneho vzdelávania,
* modernizácia školskej knižnice a každoročné dopĺňanie knižničného fondu,
* vzdelávacie programy pre učiteľov na rozvoj ČG,
* databáza vyškolených učiteľov v oblasti ČG,
* vytvorené metodické príručky a učebné texty pre učiteľov,
* zverejnené ukážky úloh testovania PISA,
* digitálne vzdelávacie obsahy (DVO, eTest, testy Alf, vlastné webové stránky učiteľov, kozmix).

**Naše úlohy pre rozvoj ČG:**

* pripraviť stratégiu rozvoja ČG na úrovni školy,
* stanoviť ciele na zvyšovanie úrovne ČG,
* vypracovať kritéria na hodnotenie zručností, ktoré súvisia s meraním úrovne ČG,
* nevnímať ČG a jej rozvoj len ako súčasť predmetu slovenský jazyk a literatúra, ale rozvíjať ju prierezovo vo všetkých predmetoch,
* odbúrať stereotypy vo vzdelávaní (zameranosť učiteľov na obsah a na nižšie kognitívne funkcie, pretrvávajúce dominantné postavenie učiteľa pri sprostredkovaní obsahu učiva),
* využívať rozmanité učebné a informačné zdroje,
* zvýšiť frekvenciu práce s nesúvislými textami v jednotlivých predmetoch.

**Kde sú naše príležitosti:**

* systém vzájomnej spolupráce učiteľov primárneho vzdelávania, sekundárneho vzdelávania, vychovávateliek školského klubu detí a zástupcov iných inštitúcií (materská škola, rodičovské združenie, obecný úrad, občianske združenie),
* výzvy na projekty podporované z ESF, rozvojové projekty, projekty podporujúce formálne aj neformálne vzdelávanie (Nadácia Orange, Nadácia Volkswagen, Nadácia Ekopolis, Nadácia Coop Jednota, Edulab, NÚCEM,...),
* vzdelávanie celého kolektívu pedagogických zamestnancov v oblasti ČG,
* príprava vlastných podporných materiálov na rozvoj ČG v jednotlivých predmetoch,
* spolupráca s okresnou knižnicou
* nákup kníh do školskej knižnice pre jednotlivé predmety.

**Kde sú naše rezervy:**

* ľahostajnosť detí aj rodičov vo vzťahu k čítaniu kníh,
* využívanie internetu deťmi na vyhľadávanie informácií, prípravu na vyučovanie, samoštúdium,
* formálny prístup k ČG, brať ČG ako súčasť každého predmetu a každého učiteľa a vychovávateľa,
* uplatňovanie organizačných foriem vyučovania, ktoré podporujú spoluprácu medzi žiakmi (kooperatívne a skupinové vyučovanie), podporujú aktivitu na strane žiakov (projektové vyučovanie), prepájajú poznatky z rozličných vzdelávacích predmetov (integrované vyučovanie),
* tvorba vlastných učebných zdrojov.

**Prvé kroky:**

* spolupráca členov Koordinačnej rady pre čitateľskú gramotnosť (KR)
* vytvoriť ročný Plán aktivít zameraných na rozvoj čitateľskej gramotnosti z návrhov jednotlivých učiteľov, vychovávateľov, PK, MZ a ich realizácia koordinovaná KR.

**Koordinačná rada**

* Mgr. Mariana Baranová - predsedníčka
* Mgr. Darina Bartková
* Mgr. Dominika Čechová
* Mgr. Mária Dudášová
* Ing. Veronika Šeligová
* Mgr. Lenka Truchanová

**Návrhy pre plán aktivít rozvoja čitateľskej gramotnosti**

**September**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Záložka do knihy | 5.-9. | Dargajová/Čechová | SJL |
| Testy na rozvoj čitateľskej gramotnosti | 5.-9. | Dargajová/Čechová | SJL |
| Môj rodný kraj | 3. | Baranová | PR |
| V kráľovstve čísel | 1. | Kačurová | MAT |
| Triedna knižnica | 4. | Korytková | TH |
| Tvorba slovníkov – vedieť znaky medzinárodnej transkripcie | 7.- 8. | Vyučujúci AJ | AJ |
| Listy priateľom | 4. | Korytková | SJL |

**Môj rodný kraj**

Ročníkový projekt pre 3. ročník. Žiaci sa tento školský rok prejdú po oddychovo – náučnom chodníkom Bučí laz, vedľa obce Jusková Voľa. Na základe získaných poznatkov a informácii vyhľadaných na internete pripravia prezentáciu pre žiakov prvého stupňa.

**V kráľovstve čísel**

V rámci ročníkového projektu 1. ročníka **V kráľovstve čísel** po prečítaní textu učiteľom žiaci pracujú s informáciami spomínanými v texte pri riešení úloh z matematiky.

**Záložka do knihy**

Budeme pokračovať v medzinárodnom projekte - ,,Záložka do knihy spája školy.“ Vytvoríme záložky do kníh, ktoré sme prečítali, vytvoríme záložku, ktorá charakterovo vystihuje prečítanú knihu a vymeníme si ich s našou priateľskou školou.

**Testy na rozvoj čitateľskej gramotnosti**

Každý mesiac zrealizujeme tematický test zameraný na rozvoj čitateľskej gramotnosti v ročníkoch 5.-9. V rámci vyučovacích hodín SJL.

**Triedna knižnica**

So žiakmi štvrtého ročníka založíme triednu knižnicu. Žiaci si z domu prinesú svoju obľúbenú knihu. Prezentujú ju pred svojimi spolužiakmi v triede. Z kníh vytvoríme malú triednu knižnicu. Zvolíme knihovníkov, ktorí sa budú striedať pri zapisovaní požičaných kníh. Žiaci si počas roka budú môcť ktorúkoľvek knihu požičať a  po prečítaní napíšu krátku anotáciu. V závere roka túto aktivitu vyhodnotíme.

**Tvorba slovníkov**

Učitelia AJ budú viesť žiakov k pravidelnej tvorbe slovníčka, aby si osvojili a spoznali špecifické transkripčné znaky v anglickom jazyku.

**Listy priateľom**

Budeme pokračovať v písaní listov deťom primárneho vzdelávania z priateľskej českej školy – ZŠ a MŠ Dolní Rožínka.

**Návrhy pre plán aktivít rozvoja čitateľskej gramotnosti**

**Október**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Čitateľský denník | 2.-4. | Vyučujúci SJL | SJL |
| Zdravá výživa | 2. | Baňasová | SJL/PDA |
| Vesmírne objavy | 5. | Šaffová | GEO |
| Testy na rozvoj čitateľskej gramotnosti | 5.-9. | Dargajová/Čechová | SJL |
| Tvorivá práca s textom na hodinách AJ - Komiks | 5. - 6. | Vyučujúci AJ | AJ |
| Cechovanie prvákov za žiakov našej školy a za čitateľov školskej knižnice | 1. | Kačurová | TH |
| Čitateľský maratón | 2.-7. | Bartková | KR |

**Čitateľský denník**

Žiaci počas školského roka čítajú navrhnutú mimočítankovú literatúru pre jednotlivé ročníky. Po prečítaní vytvoria čitateľský denník, v ktorom uvedú informácie o diele a napíšu krátke zhrnutie, čo sa im najviac páčilo. Doplnia ho vhodnou ilustráciou.

**Zdravá výživa**

Žiaci v rámci projektu ,,Zdravá výživa“ vyhľadajú v časopisoch, novinách a na internete krátke texty o zdravej výžive. Následne z textov vytvárajú výstižné reklamné slogany, tak aby spropagovali zdravý životný štýl u svojich spolužiakov.

**Vesmírne objavy**

V októbri žiaci 5. ročníka vyhľadávajú najnovšie informácie a zaujímavosti na internete o vesmírnych objavoch. Tieto informácie spracujú a najvýstižnejšie prezentujú svojim spolužiakom.

**Testy na rozvoj čitateľskej gramotnosti**

Každý mesiac zrealizujeme tematický test zameraný na rozvoj čitateľskej gramotnosti v ročníkoch 5.-9. V rámci vyučovacích hodín SJL.

**Cechovanie prvákov za žiakov našej školy a za čitateľov školskej knižnice**

V mesiaci október prijmeme našich prvákov do cechu našej školy a za nových čitateľov do školskej knižnice. Prijatím do cechu sa stávajú platnými členmi knižnice, získajú čitateľský preukaz s ktorým budú môcť navštevovať knižnicu a požičiavať si knihy.

**Tvorivá práca s textom na hodinách AJ - Komiks**

Žiaci pracujú s literárnym textom, oboznamujú sa s každodennými frázami, ktoré sú zamerané na osvojenie si rôznych gramatických javov.

**Čitateľský maratón**

Cieľom je vzbudiť u žiakov záujem o čítanie a zároveň poukázať na význam literatúry pre detského čitateľa. Žiaci čítajú spoločne vybranú knihu a to tak, že každý zapojený žiak prečíta jednu kapitolu.

**Návrhy pre plán aktivít rozvoja čitateľskej gramotnosti**

**November**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Čitateľský denník | 2.-4. | Vyučujúci SJL | SJL |
| i-Bobor | 5.-9. | Palko | IFV |
| DOČ | 4.-9. | Vyučujúci IFV, SJL | IFV |
| Blízki spoločníci človeka | 6. | Urban | BIO |
| Detský čin roka | 5.-9. | Čechová/Dargajová | SJL |
| Testy na rozvoj čitateľskej gramotnosti | 5.-9. | Dargajová/Čechová | SJL |
| Role-play – nácvik komunikačných dialógov | 5.-7. | Vyučujúci AJ | AJ |

**Čitateľský denník**

Žiaci počas školského roka čítajú navrhnutú mimočítankovú literatúru a krátke zhrnutie, čo sa im páčilo na prečítanej knihe, taktiež základné údaje, ktoré vedia z knihy vyčítať, zapisujú do čitateľského denníka. Doplnia ho vhodnou ilustráciou.

**i-Bobor**

Žiaci sa v mesiaci november zúčastnia internetovej súťaže, kde riešia rôzne slovné úlohy a programujú panáky (lienka, robot) tak, aby získali, čo najväčší počet bodov za splnené a vypracované úlohy.

**DOČ**

Na základe vybraných tém pre ročníky 4. – 5., 6. – 7. a 8. – 9. žiaci vyhľadávajú informácie v odbornej literatúre, na internete a encyklopédiách. Spracujú ich vo forme prezentácie a najlepšie práce prezentujú pred komisiou a zúčastneným obecenstvom.

**Blízki spoločníci človeka**

Žiaci 6. roč. v mesiaci november po prebratí učiva Blízki spoločníci človeka pracujú s odbornou literatúrou, v ktorej vyhľadávajú základné informácie o jednotlivých živočíchoch.

So získanými informáciami ďalej pracujú, triedia ich podľa inštrukcií vyučujúceho.

**Detský čin roka**

Projekt motivuje ku konaniu dobrých skutkov a pomáha tak deťom a budúcim dospelým zorientovať sa v hodnotách, dáva im šancu pochopiť cez skutočné príbehy, čo je dobré a čo zlé. Projekt realizujeme so žiakmi 5.-9. Ročníka. Žiaci príbehy čítajú, diskusiou vyjadria svoje názory a postoje k prečítanému a pokúsia sa zapojiť do hodnotenia v rámci detskej poroty.

**Role-play**

Pod vedením vyučujúcich AJ žiaci nacvičia komunikačné dialógy z prebraných tém v jednotlivých ročníkoch.

**Návrhy pre plán aktivít rozvoja čitateľskej gramotnosti**

**December**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Čitateľský denník | 2.- 4. | Vyučujúci SJL | SJL |
| Adventný kalendár s príbehmi | 1.– 4. | vyučujúci SJL | SJL |
| Školský občasník Kvapka | 1.-9. | Čechová/Dargajová | SJL |
| Čítame deťom | 1.-4. | KR |  |
| Tvorba slovníkov – vedieť znaky medzinárodnej transkripcie | 7.-8. | Vyučujúci AJ | AJ |
| Divy starovekého sveta | 6. | Truchanová | DEJ |

**Adventný kalendár s príbehmi**

Pred Vianocami (24 dní) každý deň prečítame so žiakmi jeden vianočný príbeh. Žiaci sa pokúsia nájsť jeho hlavnú myšlienku, s ktorou  pracujeme prostredníctvom pracovných listov pripravených pre jednotlivé ročníky.

**Kvapka – školský občasník**

Školský literárny občasník tvoria, vydávajú, tlačia, viažu a distribuujú žiaci 2. stupňa našej školy 2-krát za školský rok v rámci rovnomenného žurnalistického krúžku. Každé číslo je zamerané vždy na jednu tému, ktorú si žiaci vyberú.

**Čítame deťom**

Zorganizujeme popoludňajšie čítanie pre žiakov 1. stupňa. Čítať svoje obľúbené knihy budú osobnosti z regiónu, rodičia, učitelia, ostatní zamestnanci školy, absolventi školy, starší žiaci.

**Divy starovekého sveta**

Žiaci 6. ročníka zostavia turistického sprievodcu o divoch starovekého sveta Využijú na to dostupnú literatúru a internet. Predstavia ho pred svojou triedou formou prezentácií alebo vytvoreným katalógom.

**Návrhy pre plán aktivít rozvoja čitateľskej gramotnosti**

**Január**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Čitateľský denník | 2.- 4. | Vyučujúci SJL | SJL |
| Šaliansky Maťko | 5. | Čechová/Dargajová | SJL |
| Literárny karneval | 1.-4. | TU |  |
| Vlastnosti materiálov | 8. | Dudášová | TECH |

**Šaliansky Maťko**

Zapojíme sa do súťaže v prednese slovenských povestí. Žiaci po podrobnom rozbore povesti hľadajú jej hlavnú myšlienku a pokúsia sa recitáciou vystihnúť jej charakter. Realizujeme ju so žiakmi 5. ročníka.

**Literárny karneval**

Karneval, na ktorom budú maskami len literárne postavy ( Červená čiapočka, Snehulienka, vlk. . .) kníh, ktoré žiaci už prečítali. Postavy majú vyjadriť charakter literárnej postavy prečítaného diela.

**Vlastnosti materiálov**

Žiaci pracujú s odbornou literatúrou (učebnica, internet) a na základe prečítaného textu vypracúvajú cvičenia a vytvoria prezentáciu na danú tému v mesiaci január a február.

**Návrhy pre plán aktivít rozvoja čitateľskej gramotnosti**

**Február**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Čitateľský denník | 2.- 4. | Vyučujúci SJL | SJL |
| Testy na rozvoj čitateľskej gramotnosti | 5.-9. | Čechová/Dargajová | SJL |
| Tvorba banky testových úloh pre všetky predmety pre iŠkVP | ZŠ | Vedúci PK,MZ |  |
| Prednes bájok | 1.-4. | Vyučujúci SJL | SJL |
| Dni otvorených dverí | ZŠ | Vedenie ZŠ |  |
| Vlastnosti materiálov | 8. | Dudášová | TECH |
| Koncentračné tábory | 9. | Truchanová | DEJ |
| Cestujeme z Bratislavy do Košíc | 4. | Korytková | VLA |

**Prednes bájok**

Žiaci pracujú s textom bájky, hľadajú jej hlavnú myšlienku a charakter, ktorý sa potom pokúšajú vystihnúť pri jej prednese.

**Puškinov pamätník**

Vyučujúci RJ pripraví žiakov 8. ročníka na prednes poézie alebo prózy v ruskom jazyku na počesť veľkého ruského básnika Puškina.

**Koncentračné tábory**

Žiaci 9.ročníka vytvoria z informácií získaných na internete, časopisov, encyklopédií prezentácie o činnosti a živote v najväčších koncentračných táboroch. Predstavia ich svojim spolužiakom.

**Cestujeme vlakom z Košíc do Bratislavy**

Žiaci pracujú s cestovným poriadkom, učia sa orientovať v tabuľkách s príchodmi a odchodmi vlakov. Oboznamujú sa s  rôznymi typmi cestovných poriadkov. Vyhľadávajú možnosti cestovania na trase Košice- Bratislava a späť.

**Návrhy pre plán aktivít rozvoja čitateľskej gramotnosti**

**Marec**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Čitateľský denník | 2.- 4. | Vyučujúci SJL | SJL |
| Testy na rozvoj čitateľskej gramotnosti | 5.-9. | Čechová/Dargajová | SJL |
| Medailón spisovateľa | 1.-9. | Humeníková | SJL |
| Janko Hraško ešte žije | Variant B | Vyučujúci SJL | SJL |
| Aktivity slovenských vzdelancov | 8. | Truchanová | DEJ |
| Matematické rozprávky | 7. | Jakubková | MAT |
| Tvorba vlastného leporela, knihy s cieľom rozvíjať fantáziu, predstavivosť a slovnú zásobu | 5.-8. | Vyučujúci | IFV, VYV, CJ |
| Dobre vedieť! | ZŠ | Bartková |  |
| Hviezdoslavov Kubín | ZŠ | Vyučujúci SJL | SJL |
| Výstavky kníh | ZŠ | KR |  |
| Deň ľudovej rozprávky | 2.-4. | Humeníková |  |
| Školský občasník Kvapka |  | Čechová/Dargajová | SJL |

**Medailón spisovateľa**

Žiaci navštívia žiacku knižnicu, kde sa oboznámia s vybraným spisovateľom, jeho životom a dielom. Potom si zahrajú „Koleso šťastia“, v ktorom si upevnia vedomosti o tomto spisovateľovi.

**Janko Hraško ešte žije**

Literárno-výtvarná aktivita pre žiakov B variantu. Žiaci čítajú rozprávku, vyplnia pracovný list s úlohami, ktoré sú zamerané na čítanie s porozumením a k rozprávke vytvoria vhodnú  ilustráciu.

**Aktivity slovenských vzdelancov**

V apríli žiaci 8.ročníka vytvoria  pojmovú mapu z aktivít slovenských vzdelancov 19.storočia. Využijú informácie v učebnici , ale aj na internete. Táto aktivita bude slúžiť k lepšiemu zapamätaniu si učiva.

**Matematické rozprávky**

Učitelia matematiky si pre žiakov siedmeho ročníka pripravia matematické rozprávky, ktoré sú aj na webových stránkach školy. Žiaci čítajú s porozumením a riešia matematické problémy v rozprávkach.

**Dobre vedieť!**

Žiaci si zasúťažia prostredníctvom interaktívneho kvízu v školskej knižnici a zmerajú si sily vo vedomostiach z literatúry.

**Hviezdoslavov Kubín**

Zapojíme sa do súťaže v umeleckom prednese poézie a prózy. Žiaci pracujú s vybranými textami, pokúšajú sa o najvýstižnejší prednes a vystihnutie charakteru diela. Školské kolo realizujeme v školskej knižnici so žiakmi 2.-9. ročníka.

**Návrhy pre plán aktivít rozvoja čitateľskej gramotnosti**

**Apríl**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Čitateľský denník | 2.- 4. | Vyučujúci SJL | SJL |
| Testy na rozvoj čitateľskej gramotnosti | 5.-9. | Čechová/Dargajová | SJL |
| Les ukrytý v knihách | 1.-4. | Vyučujúci SJL | SJL |
| Deň kozmonautiky | 4.-5. | Megyesiová |  |
| Zaujímavosti prírody Slovenska | 8. | Urban | BIO |
| Role-play – nácvik komunikačných dialógov | 5.-7 | Vyučujúci AJ | AJ |

**Les ukrytý v knihách**

Čítanie kníh s lesnou tematikou, stretnutie s lesníkmi, beseda resp. premietanie filmov, výstavy a ďalšie tvorivé činnosti na tému **les.**

**Zaujímavosti prírody Slovenska**

V apríli žiaci 8. ročníka vyhľadávajú informácie na internete o prírodných zaujímavostiach Slovenska. Tieto informácie následne spracujú a odprezentujú svojim spolužiakom.

**Návrhy pre plán aktivít rozvoja čitateľskej gramotnosti**

**Máj**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Čitateľský denník | 2.- 4. | Vyučujúci SJL | SJL |
| Testy na rozvoj čitateľskej gramotnosti | 5.-9. | Čechová/Dargajová | SJL |
| S knihou k zdraviu | 4. | Korytková | PDA |
| Matej Korvín | 7. | Truchanová | DEJ |
| Štáty Európy | 7. - 8. | Urban | GEO |
| Tvorba slovníkov – vedieť znaky medzinárodnej transkripcie | 2.-9. | Vyučujúci AJ | AJ |
| Deň matiek | 1.– 4. | Vyučujúci 1. stupňa | TH |
| Legendy, mýty a povesti | 5. | Truchanová | DEJ |

**S knihou ku zdraviu**

Myšlienkou tejto aktivity je zblížiť svet dospelých so svetom detí prostredníctvom príbehov a rozprávok. K aktivite možno pozvať aj rodičov, učiteľov, starých rodičov, súrodencov a ostatných dospelých, aby sa zapojili a pomohli deťom objaviť svet príbehov plných múdrostí, zábavy i poučenia.

Na prechádzke po liečivej lúke ich bude sprevádzať lúčny koník Flik. Počas siedmich dní sa stretnú so siedmimi liečivými bylinkami, ktoré, keď ovoňajú - teda odpovedia na otázku, vykúzlia si jedno alebo dve písmenká. Na konci týždňa budú mať dvanásť písmen, ktoré, keď správne zoradia, získajú odpoveď na otázku:

„Ako sa volá múdra kniha, ktorá skrýva odpovede na skoro každú otázku?“

**Legendy, mýty a povesti**

V mesiaci máj si dvojice žiakov piateho ročníka vyberú nejaké legendy, mýty a povesti, pracujú s rôznymi typmi textov, vyhľadávajú o nich informácie z kníh, internetu. Následne ich spracujú a predstavia svojim spolužiakom.

**Matej Korvín**

Žiaci siedmeho ročníka vyhľadajú informácie o Matejovi Korvínovi z rôznych  historických zdrojov. Triedia informácie, spracúvajú ich a následne z nich vytvoria prezentácie, zahrajú scénku, vytvoria kulisy, zhotovia odev na základe prečítaných informácií. To všetko odprezentujú pred žiakmi 4.-9. ročníka.

**Štáty Európy**

V máji až júni sa žiaci siedmeho a ôsmeho ročníka zahrajú na cestovnú kanceláriu. Pracujú s originálnymi textami ( letáky a katalógy) , ktoré cestovné kancelárie ponúkajú. Každý žiak si vytvorí takýto katalóg/ leták a pripraví prezentáciu o pridelenom európskom štáte. Tento štát predstaví – spropaguje svojím spolužiakom.

**Návrhy pre plán aktivít rozvoja čitateľskej gramotnosti**

**Jún**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Čitateľský denník | 2.- 4. | Vyučujúci SJL | SJL |
| Testy na rozvoj čitateľskej gramotnosti | 5.-9. | Čechová/Dargajová | SJL |
| Dramatizácia rozprávky | 9. | Vyučujúci cudzích jazykov | RJ, AJ, NJ |
| Problémy chudobných krajín tretieho sveta | 6. | Šaffová | GEO |
| Matica slovenská | 7. | Čechová | SJL |
| Spoznávame Slovensko | 9. | Šaffová | GEO |
| Hlavolamy | 5.-9. | Truchan | MAT |
| Fyzikálne úlohy s rozšíreným textom | 8.-9. | Lukačinová/Šeligová | FYZ |
| Ekosystémy | 5. | Urban | BIO |
| Vplyv návykových látok | 7. | Urban | BIO |
| Tvorba myšlienkových máp | 5.-9. | Hricová | NJ |
| Puškinov pamätník | 8. | Šaffová | RJ |
| Čítanie životopisov slávnych chemikov | 8. | Lukačinová | CHE |

**Dramatizácia rozprávky**

Žiaci 9. ročníka si vyberú, upravia a zdramatizujú vybranú rozprávku v cudzom jazyku a odprezentujú ju na predstavení pre svojich spolužiakov.

**Problémy chudobných krajín tretieho sveta**

Žiaci 6. – 7. ročníka si v júni štúdiom odbornej literatúry, internetu a ďalších literárnych prameňov spracujú informácie, ktoré následne spracujú do prezentácie s témou **problémy krajín tretieho sveta** a odprezentujú ich svojim spolužiakom.

**Spoznávame Slovensko**

V júni žiaci 9. ročníka vyhľadávajú najnovšie informácie na internete o jednotlivých regiónoch Slovenska. Zistené informácie spracujú a pripravia si pracovný list pre svojich spolužiakov.

**Hlavolamy**

Učitelia matematiky si pre žiakov, ktorí sa zúčastnia akcie Noc v škole pripravia hlavolamy, šifry. Žiaci čítajú s porozumením a riešia zadané hlavolamy.

**Fyzikálne úlohy s rozšíreným textom**

Po prečítaní zadania úlohy s rozšíreným textom, ktorý obsahuje viacero fyzikálnych javov, žiaci 8. a 9. ročníka vypracujú úlohy. S výsledkami oboznámia svojich spolužiakov.

**Ekosystémy**

V júni žiaci piateho ročníka po prebratí učiva o ekosystémoch pracujú s textom zameraným na čítanie s porozumením a dopĺňajú chýbajúce slová do netradičného textu, ktorý je zameraný na učivo o ekosystémoch.

**Vplyv návykových látok**

Žiaci siedmeho ročníka vyplnia dotazníkovou metódou svoje vedomosti o návykových látkach, ktorý pripraví učiteľ. Následne sa ho podľa zadaných kritérií pokúsia štatisticky vyhodnotiť.

**Tvorba myšlienkových máp**

Pod vedením vyučujúceho NJ žiaci vytvoria myšlienkové mapy ako výsledok výstupu z projektu v jednotlivých ročníkoch.

**Matica slovenská**

Žiaci 7. ročníka si pripravia a prezentujú projekt o Matici slovenskej.

**Puškinov pamätník**

Vyučujúci RJ pripraví žiakov 8. Ročníka na prednes poézie alebo prózy v ruskom jazyku na počesť veľkého ruského básnika Puškina.

**Čítanie životopisov slávnych chemikov**

Žiaci s pripravia rôzne zaujímavosti zo životopisov slávnych chemikov.

**Návrhy pre plán aktivít rozvoja čitateľskej gramotnosti**

**Špeciálne triedy**

**2.S**

|  |  |  |  |
| --- | --- | --- | --- |
| Názov aktivity | Termín. | Kto je zodpovedný? | Predmet |
| Ja a môj kamarát | Apríl | Čačková | SJL |

**4.S**

|  |  |  |  |
| --- | --- | --- | --- |
| Názov aktivity | Termín. | Kto je zodpovedný? | Predmet |
| Písmenkové rozprávky | Máj | Truchanová | SJL |

**Písmenkové** **rozprávky**

Žiaci čítajú rozprávky k príslušným písmenkám. Potom s rozprávkou pracujú podľa pokynov: V rozprávkach nájdite príslušné písmená. Podčiarknite slová, v ktorých nie sú tieto písmená. Doplňte chýbajúce písmená v menách hlavných postáv. Vyriešte úlohy k textu. Porozmýšľajte, ako by mohol príbeh pokračovať. Vyfarbite obrázky.

**5.S**

|  |  |  |  |
| --- | --- | --- | --- |
| Názov aktivity | Termín. | Kto je zodpovedný? | Predmet |
| Návšteva knižnice | Marec | Baran | SJL |

**6.S**

|  |  |  |  |
| --- | --- | --- | --- |
| Názov aktivity | Termín. | Kto je zodpovedný? | Predmet |
| Čitateľský maratón | Marec | Hric | SJL |

**Návrhy pre plán aktivít rozvoja čitateľskej gramotnosti**

**Priebežne**

|  |  |  |  |
| --- | --- | --- | --- |
| Názov aktivity | Pre koho?  (ročník, trieda) | Kto je zodpovedný? | Predmet |
| Práca s autentickým textom – vyhľadávanie špecifických informácií | 1.-9. | Vyučujúci AJ | AJ |

|  |  |  |  |
| --- | --- | --- | --- |
| Školenia klubu tvorivých učiteľov | ZŠ | vedenie ZŠ | priebežne |
| Podpora vzdelávania učiteľov v ČG | ZŠ | vedenie ZŠ | priebežne |
| Zabezpečenie potrebných odborných materiálov, učebných zdrojov, textov a metodík pre učiteľov na rozvoj ČG | ZŠ | vedenie ZŠ | priebežne |
| Kvapka – školský občasník | žiaci 1. stupňa | vedúci žurnalistického krúžku | priebežne 3x ročne |
| Aktivity zamerané na podporu čítania – DOČ - Detská odborná činnosť, ročníkové projekty, Európsky deň rodičov a škôl, TEDx | ZŠ | podľa plánu práce školy | priebežne |
| miniKvapka – triedne mesačníky | žiaci  1. – 9. roč. | triedni učitelia | mesačne |
| Tvorba banky vlastných pomôcok | ZŠ | pg. zamest. | priebežne |
| Využívať pri rozvoji ČG moderné technológie | ZŠ | pg. zamest. | priebežne |
| Exkurzie do školskej knižnice alebo do iných typov knižníc | ZŠ | pg. zamest. | priebežne |
| Hodiny informačnej výchovy v spolupráci s učiteľmi vo vyučovaní jednotlivých predmetov | ZŠ | pg. zamest. | priebežne |
| Autorské besedy | 4. – 6. roč. | KR | priebežne |
| Hodiny hlasného čítania a tvorivého písania | ZŠ | vyučujúci SJL, CJ | priebežne |
| Rozhlasové literárne relácie a medailóniky pri príležitosti výročia významného spisovateľa | ZŠ | koordinátori | priebežne |
| Čitateľské kútiky | ŠKD | vychovávateľky | priebežne |
| Kráľ čitateľov | ZŠ | Bartková | priebežne |
| Listy priateľom | 1. – 4. roč. ŠKD | TU vychovávateľky | priebežne |
| Popoludnia s rozprávkou | ŠKD | vychovávateľky | podľa plánu |
| Recitačné preteky | ŠKD | vychovávateľky | podľa plánu |
| Dramatizácie príbehov – literárnych, historických, cudzojazyčných | 7. a 9. roč. | vyučujúci  DEJ, CJ, SJL | podľa plánu práce |
| Tvorba testov | 5. – 9. roč. | Truchanová | priebežne |
| Tvorba matematických úloh a zadaní na rozvoj ČG | 5. – 9. roč. | vyučujúci MAT | priebežne |

Vypracovali:

* Mgr. Mariana Baranová, predsedníčka koordinačnej rady
* RNDr. Marta Megyesiová, zástupkyňa riaditeľa školy
* PaedDr. Jana Humeníková, zástupkyňa riaditeľa školy
* Mgr. Darina Bartková, školská knihovníčka
* Mgr. Dominika Čechová
* Mgr. Mária Dudášová
* Ing. Veronika Šeligová
* vedúci PK a MZ